ddrg/super_eurlex huggingface dataset:
1.

podsjeća na to da je maloljetnik bez pratnje prije svega dijete u mogućnoj opasnosti te da zaštita djece, a ne imigracijska politika, mora biti vodeće načelo za države članice i Europsku uniju kad se njima bave jer se time poštuje temeljno načelo dobrobiti djeteta; podsjeća na to da se djetetom i time maloljetnikom bez iznimke mora smatrati svaka osoba mlađa od 18 godina; ukazuje na to da su maloljetnici bez pratnje, naročito djevojke, dvostruko podložniji problemima i poteškoćama nego drugi maloljetnici; primjećuje da su ranjiviji iako imaju jednake potrebe kao i drugi maloljetnici i izbjeglice sa sličnim iskustvom; naglašava da su djevojke i žene naročito podložne kršenju svojih prava u čitavom migracijskom procesu te da su posebno ugrožene djevojke bez pratnje jer su često glavna meta seksualnog iskorištavanja, zlostavljanja i nasilja; ukazuje na to da se vlasti u EU-u prema maloljetnicima bez pratnje često ponašaju kao prema prestupnicima koji su prekršili propise o useljavanju, a ne kao prema pojedincima koji imaju prava na temelju svoje dobi i posebnih okolnosti;
R.

budući da se sporazumi o partnerstvu u sektoru ribarstva koje je potpisao EU, uključujući one sa zemljama pacifičkog područja, tradicionalno temelje na ograničenju broja plovila s okvirnom naznakom referentne tonaže, što je dovelo do odstupanja s obzirom na to da su zemlje potpisnice sporazuma iz Naurua uvele sustav ribolovnih dana po plovilu i s obzirom na njihovu želju da taj sustav primijene na sporazume o partnerstvu s EU-om;
16.

poziva pakistansku vladu na detaljnu reviziju zakonā o bogohuljenju i njihove trenutne primjene, osobito poglavlja 295 B i C kaznenog zakonika koji propisuje obavezan doživotni zatvor (295 B i C) ili čak smrtnu kaznu (295 C) za navodna djela bogohuljenja;
C.

budući da je sveukupna stopa nezaposlenosti mladih u EU-u bila 23,5 % u veljači 2013.; budući da 7,5 milijuna mladih u dobi između 15 i 24 godine te 6,5 milijuna mladih u dobi između 25 i 29 godina 2011. nije radilo, nije se školovalo niti osposobljavalo (NEET-ovi: not in employment, education or training).;
J.

budući da EU kao globalni akter mora razmotriti sigurnosne izazove i moguće samostalne odgovore, posebno u odnosu na obližnje Sredozemno more, Rog Afrike te zapadnoatlantska područja, ali i Tihi ocean i to i sa sjevera i sa zapada, te od Arktika do Antarktika;
J.

budući da međunarodni organizirani kriminal, iskorištavajući tehnološke prednosti, nastavlja prebacivati svoj operativni teren u kibernetički prostor, pri čemu kibernetički kriminal radikalno mijenja tradicionalni ustroj skupina organiziranog kriminala; budući da je to dovelo do činjenice da je organizirani kriminal manje lokaliziran i veća je vjerojatnost da će se on koristiti teritorijalnošću i različitošću nacionalnih pravnih nadležnosti na globalnoj razini;
46.

nalaže svojem predsjedniku da ovu Rezoluciju proslijedi Vijeću i Komisiji te the governments and parliaments of the Member States.
16.

daje upute Odboru za građanske slobode, pravosuđe i unutarnje poslove da provede temeljitu istragu o tom pitanju u suradnji s nacionalnim parlamentima i skupinom stručnjaka iz EU-a i SAD-a koju je osnovala Komisija te da podnese izvješće do kraja godine, i to: (a) prikupljanjem svih relevantnih informacija i dokaza iz američkih i europskih izvora (utvrđivanje činjenica); (b) istraživanjem navodnih nadzornih aktivnosti vlasti SAD-a, kao i onih koje su provodile određene države članice (određivanje odgovornosti); (c) procjenom utjecaja programâ nadzora kad je riječ o: temeljnim pravima građana EU-a (posebice pravu na poštovanje privatnog života i komunikacije, slobodi izražavanja, pretpostavci nedužnosti i pravu na učinkovit pravni lijek); stvarnoj zaštiti podataka u EU-u i za građane EU-a izvan granica EU-a, s posebnim naglaskom na djelotvornost zakonodavstva EU-a kad je riječ o izvanteritorijalnim mehanizmima; sigurnosti EU-a u doba računarstva u oblaku; dodanoj vrijednosti i proporcionalnosti takvih programa u odnosu na borbu protiv terorizma; vanjskoj dimenziji područja slobode, sigurnosti i pravde (procjenom valjanosti odluka o prikladnosti za prijenose iz EU-a u treće zemlje, npr. prijenosa provedenih u okviru Sporazuma o sigurnoj luci, međunarodnih sporazuma i ostalih pravnih instrumenata kojima se pruža pravna pomoć i suradnja) (analiza štete i rizika); (d) istraživanjem najprimjerenijih mehanizama pravne zaštite u slučaju potvrđenih kršenja (administrativni i sudski pravni lijek te programi kompenzacije); (e) iznošenjem prijedloga kojima je cilj spriječiti daljnja kršenja i osigurati uvjerljivu i visoku razinu zaštite osobnih podataka građana EU-a odgovarajućim sredstvima, posebice donošenjem pravog paketa za zaštitu podataka (preporuke za politiku i izradu zakona); (f) izdavanjem preporuka kojima je cilj veća informatička sigurnost u institucijama, tijelima i agencijama EU-a, i to detaljnim internim sigurnosnim pravilima za komunikacijske sustave, kako bi se spriječili neovlašten pristup i otkrivanje ili gubitak informacija i osobnih podataka i riješile posljedice istih (rješavanje posljedica povreda sigurnosti);
B.

budući da je Zajedničko stajalište Vijeća 2008/944/ZVSP pravno obvezujući okvir kojim se određuje osam kriterija, i budući da bi njihovo neispunjavanje trebalo dovesti do odbijanja izdavanja dozvole za izvoz (kriteriji 1. do 4.) ili bi se takav postupak barem trebao razmatrati (kriteriji 5. do 8.)
G.

budući da se akcijski plan usredotočio na „razlike” u Komisijinim strukturama kontrole u to vrijeme te je identificirao 16 područja za provedbu aktivnosti do kraja 2007. godine, uzimajući u obzir to da napredak financijskog upravljanja Unije mora pratiti detaljan nadzor kontrola u Komisiji i u državama članicama;
23.

naglašava važnost razvoja integriranog upravljanja granicama kojim bi se trebao osigurati jedinstven, siguran i kvalitetan nadzor vanjskih granica, olakšavajući zakonito putovanje preko vanjskih granica i promičući mobilnost unutar područja Schengena; pozdravlja nedavno stupanje na snagu Schengenskog informacijskog sustava II. i poziva eu-LISA-u da osigura kvalitetno operativno upravljanje novim sustavom; očekuje da će novi europski sustav nadzora granice (EUROSUR) početi u potpunosti djelovati do kraja 2014. i vjeruje da će to biti učinkovit instrument kojim će se pridonijeti utvrđivanju, prevenciji i borbi protiv prekograničnog kriminala i nezakonitog useljavanja te zaštiti useljenika i spašavanja njihovih života; naglašava da je mogući razvoj novih IT sustava na polju migracije i upravljanja granicama, poput inicijative Smart Borders, potrebno podrobno analizirati, posebno u odnosu na načela potrebnosti i proporcionalnosti te ih naposljetku treba razviti tek kada se usvoje relevantni zakonski instrumenti; posebno pozdravlja nedavno postignut sporazum o mehanizmu ocjenjivanja Schengena te poziva Komisiju da ispuni nove obveze kako bi se osigurao visoki stupanj usklađenosti sa Schengenskom pravnom stečevinom unutar područja Schengena; naglašava da bi ponovno uvođenje provjere na unutarnjim granicama trebao biti izuzetak kojem se pribjegava samo u krajnjoj nuždi, uzimajući u obzir ne samo sigurnosne aspekte, već i učinak na mobilnost i slobodu kretanja; ističe činjenicu da se migracija i prelazak granice velikog broja državljana trećih država ne bi sami po sebi trebali smatrati prijetnjom za javni interes ili unutarnju sigurnost; ponavlja svoju snažnu potporu priključivanju Bugarske i Rumunjske području Schengena i poziva Vijeće da potvrdi njihovo pristupanje budući da će se time potaknuti međusobno povjerenje i solidarnost, što su nužni preduvjeti za osiguranje visoke razine sigurnosti unutar EU-a;
B.

budući da postoji šest glavnih obalnih zona u EU-u (Atlantik, Sjeverno more, Baltičko more, Crno more, Mediteran i najudaljenija područja), koje se razlikuju prema svojim teritorijalnim resursima i vrstama aktivnosti koje se tamo provode;
7.

smatra da je žalosno to što socijalna stigma povezana s nekim bolestima odvraća pojedince od traženja nužne skrbi, što također može dovesti do neliječenja npr. prenosivih bolesti, a to predstavlja rizik za javno zdravlje;
18.

prima na znanje da je Revizorski sud 2019. iznio tri opažanja o zakonitosti i pravilnosti transakcija, proračunskom upravljanju i unutarnjim kontrolama; napominje da je, u pogledu prvog opažanja u vezi s dodjelom zadaća vanjskim stručnjacima na temelju unaprijed određenih kriterija za odabir, u skladu s člankom 36. stavkom 3. Financijske uredbe, Institut ispitao aktualne postupke i pripremio novi poziv na iskazivanje interesa kojim se uzima u obzir prijedlog Revizorskog suda; napominje da je drugo opažanje bilo povezano s instrumentom pretpristupne pomoći i da se Institut obratio Glavnoj upravi Komisije za proračune u vezi s predstavljanjem sredstava temeljenih na projektima u godišnjem proračunu; poziva Institut da Revizorskom sudu pruži koordinirani pristup u vezi s načinom na koji namjerava rješavati to konkretno pitanje u budućnosti kako bi se osiguralo da se nalazi Revizorskog suda riješe na odgovarajući način; napominje da se treće opažanje odnosilo na činjenicu da dužnosnik za ovjeravanje na osnovi delegiranja ovlasti može uspostaviti ex post kontrole radi otkrivanja pogrešaka i nepravilnosti, ali da Institut nije proveo takve ex post kontrole; prima na znanje da je Institut 2020. poduzimao mjere kako bi odgovorio na to opažanje;
11.

prima na znanje da je programski ured proveo procjenu učinka pandemije bolesti COVID-19 na svoje aktivnosti u cilju utvrđivanja područja u okviru strateškog planiranja koja treba revidirati ili provedbe mjera za ublažavanje rizika te da na temelju toga opseg rada za golemu većinu demonstratora ostaje nepromijenjen i da je, međutim, utvrđeno određeno kašnjenje (četiri do šest mjeseci u prosjeku) za približno jednu trećinu demonstratora na provedbi programa, pri čemu je utvrđena različita situacija u različitim područjima djelovanja; prima na znanje da su, prema mogućnostima, demonstratori primili financijsku potporu na temelju postojeće raspoloživosti sredstava u cilju smanjenja rizika od kašnjenja i/ili potencijalno nedovoljnog iznosa financijskih sredstava u predmetnim područjima programa; osim toga, prima na znanje da to ne utječe na doprinos ciljevima na visokoj razini Zajedničkog poduzeća jer je očuvan ukupni sadržaj programa, no kašnjenja (koja su izravna posljedica pandemije, no i tehničkih poteškoća povezanih s određenom razinom nesigurnosti svojstvene za aktivnosti istraživanja i inovacija) mogu utjecati na pravodobno iskorištavanje rezultata; prima na znanje da Zajedničko poduzeće smatra kako će više od 80 % njegovih ključnih demonstratora ostvariti svoje ciljeve do kraja programa kako je i planirano; poziva Zajedničko poduzeće da tijelu nadležnom za izdavanje razrješnice podnese izvješće u vezi s time;
35.

prima na znanje činjenicu da ne postoji sustav kojim bi se zajamčilo da zastupnici koji su privremeno odsutni iz opravdanih razloga, kao što su rodiljni i roditeljski dopust, mogu nastaviti obavljati svoje osnovne dužnosti; smatra to problematičnim jer može negativno utjecati na zastupljenost građana u Parlamentu; ističe da postoji rizik od diskriminacije zastupnika i njihovih glasača ako takvi aranžmani nisu predviđeni; naglašava da glasovanje za zastupnicu u Parlamentu ne bi smjelo dovesti do manjka zastupljenosti, što je zabrinjavajuće s obzirom na to da su, osobito, mlađe zastupnice i njihovi glasači nerazmjerno pogođeni nedostatkom rodiljnog i roditeljskog dopusta u Parlamentu; podsjeća na to da se položaj nacionalnih parlamentarnih zastupnika u tim istim situacijama razlikuje po državama članicama; poziva Odbor Parlamenta za ustavna pitanja da osigura izvediva, privremeno ograničena rješenja za zastupnike koji su odsutni iz opravdanih razloga kako bi revidiranjem Poslovnika Parlamenta i Europskog izbornog zakona mogli sudjelovati u raspravama i glasovanju ili kako bi mogli biti privremeno zamijenjeni; podsjeća na to da su dnevnice i dalje povezane s fizičkom nazočnošću na mjestima rada Parlamenta;
127.

pozdravlja učinak privremene potpore radi smanjenja rizika od nezaposlenosti u izvanrednoj situaciji (SURE) o kojoj je Komisija izvijestila u svojem drugom izvješću; konstatira da je SURE uspješno ublažio ozbiljne socioekonomske posljedice pandemije bolesti COVID-19; prima na znanje da je 2020. u okviru instrumenta SURE pružena potpora za otprilike 31 milijun ljudi u 19 država članica korisnica, od čega je 22,5 milijuna zaposlenika i 8,5 milijuna samozaposlenih osoba, te da je oko 2,5 milijuna poduzeća pogođenih pandemijom bolesti COVID-19 imalo koristi od instrumenta SURE, čime im je omogućeno da zadrže radnike;
7.

primjećuje da Revizorski sud rizik za zakonitost i pravilnost plaćanja povezanih s računovodstvenom dokumentacijom agencija smatra općenito srednje visokim, no on varira od niskog do visokog, ovisno o proračunskim naslovima; prima na znanje da Revizorski sud smatra da je rizik za glavu I. (rashodi za osoblje) općenito nizak, da se za glavu II. (administrativni rashodi) smatra srednje visokim, a za glavu III. (operativni rashodi) varira između niskog i visokog, ovisno o agenciji i prirodi njezinih operativnih rashoda; ističe da Revizorski sud smatra da je rizik u pogledu glave III. sličan riziku iz glave II., ali s obzirom na to da su u okviru glave III. u pitanju mnogo veći iznosi, smatra se da je učinak veći;
10.

prima na znanje da je 2020. bila posljednja godina provedbe strategije Revizorskog suda za razdoblje od 2018. do 2020. i pozdravlja napredak postignut u brojnim područjima, posebice to što je više sredstava dodijeljeno revizijama učinkovitosti, te povećanu produktivnost u svim vrstama revizije i pojačano zanimanje dionika za izvješća Suda i porast njihove zastupljenosti u medijima; prima na znanje objavu izvješća o stručnoj ocjeni provedbe strategije za razdoblje od 2018. do 2020.; cijeni participativni pristup koji se primjenjivao u pripremi strategije za razdoblje od 2021. do 2025., donesene u siječnju 2021., koji je uključivao sve članove, voditelje i ostalo osoblje Revizorskog suda organiziranjem radionica, webinara i anketa za prikupljanje i raspravu o prijedlozima;
23.

prima na znanje iz izvješća Revizorskog suda da Zajedničko poduzeće IMI 2 provodi ex post revizije međuplaćanja i završnih plaćanja u okviru Sedmog okvirnog programa u prostorijama korisnikâ, dok je za ex post revizije zahtjeva za povrat projektnih troškova u okviru programa Obzor 2020. odgovorna Komisijina Zajednička služba za reviziju (CAS) te da je na temelju rezultata ex post revizija dostupnih na kraju 2020. Zajedničko poduzeće IMI 2 prijavilo reprezentativnu stopu pogreške od 2,16 % i stopu preostale pogreške od 1,14 % za svoje projekte u okviru Sedmog okvirnog programa te reprezentativnu stopu pogreške od 1,13 % i stopu preostale pogreške od 0,74 % za projekte programa Obzor 2020. (poravnanje i završna plaćanja); nadalje, primjećuje da je, u skladu s Komisijinim prijedlogom uredbe za Obzor 2020., krajnji cilj preostale razine pogreške pri zaključenju programa, nakon što se uzme u obzir financijski učinak svih revizija, mjera ispravljanja i povrata, dosegnuti razinu koja je što bliža razini od 2 %;
39.

konstatira, s obzirom na daljnje postupanje u vezi s prošlogodišnjom izjavom o jamstvu i na odlomak s posebnom napomenom u izvješću Revizorskog suda za 2020., da je Agencija zabrinuta zbog ugovora o najmu za njezin bivši ured u Londonu koji traje do 2039.; pozdravlja činjenicu da je upravni odbor Agencije zatražio od Komisije da se to pitanje rješava na političkoj razini jer ono nije bilo riješeno tijekom pregovora o povlačenju Ujedinjene Kraljevine iz Unije; sa zabrinutošću primjećuje da aktivnosti povezane sa sporazumom o najmu zahtijevaju velike resurse i da one nisu obuhvaćene nadležnostima Agencije u području javnog zdravlja; nadalje konstatira da trenutačna volatilnost gospodarstva Ujedinjene Kraljevine i svjetskog gospodarstva zbog pandemije bolesti COVID-19 u prvi plan ističe hitnu potrebu za brzim rješavanjem tog pitanja kako bi se Agenciji omogućilo da svoje resurse u potpunosti posveti borbi protiv te javnozdravstvene krize i svoje napore usmjeri na svoje zadaće u području javnog zdravlja;
podsjeća da na to se u članku 27. stavcima 1. i 2. Statuta članova Europskog parlamenta ( 9 ) navodi da „Dobrovoljni mirovinski fond nastavlja djelovati nakon stupanja na snagu ovog Statuta, za zastupnike i bivše zastupnike koji su stekli prava ili imaju buduća prava u tom fondu”, odnosno da se „stečena prava i buduća prava čuvaju u cijelosti”; konstatira da prema Pravnoj službi Parlamenta iz dviju presuda proizlazi da Sud potvrđuje da su stečena prava zastupnika koji su već ispunili sve potrebne uvjete za stjecanje prava na dodatnu dobrovoljnu mirovinu u potpunosti zaštićena općim načelima prava Unije; međutim, konstatira da se presudama potvrđuje i da to ne sprečava Predsjedništvo da izmijeni uvjete i modalitete za tu skupinu zastupnika pod uvjetom da se poštuje načelo proporcionalnosti, kao i za one članove koji još nisu ispunili sve uvjete za stjecanje mirovinskih prava i koji će stoga u okviru mirovinskog sustava prava imati tek u budućnosti; stoga poziva Predsjedništvo i upravu da hitno predlože rješenje koje se može prilagođavati budućim promjenama kojima se uzimaju u obzir mirovina i životna situacija zastupnika i bivših zastupnika, kao i načela dobrog financijskog upravljanja i relevantna sudska praksa Suda Europske unije; poziva sve zainteresirane dionike da brzo pronađu održivo i provedivo rješenje;
17.

uviđa da je kriza prouzročena bolešću COVID-19 u velikoj mjeri negativno utjecala na mlade, njihove izglede za zapošljavanje, radne uvjete i mentalno zdravlje, što je dovelo do propuštanja prilika i smanjenja izgleda kao i do produbljenja jaza u obrazovanju; u tom kontekstu ističe važnost strukovnog obrazovanja i osposobljavanja; izražava čvrsto uvjerenje u to da bi proračun za 2023. trebao biti usmjeren na mlade, oslanjajući se pritom na uspjeh Europske godine mladih 2022., s konkretnim mjerama i politikama koje će se nastaviti provoditi 2023.; ističe važnost programa Erasmus+ i naglašava veliku važnost osiguravanja dostatnih financijskih sredstava za taj program, čiji je uspjeh u širenju prilika za obrazovanje, osposobljavanje i zapošljavanje diljem Unije neosporiv te koji je postigao konkretne rezultate; smatra da bi on trebao postati uključiviji i ponuditi veće mogućnosti i jednak pristup svima, posebno osobama u nepovoljnom položaju te osobama iz ruralnih i udaljenih područja;
71.

primjećuje uspjeh brojnih medijskih kampanja ESVD-a o ključnim pitanjima kao što su „Vodimo vas kući” (engl. We Take You Home) o repatrijaciji građana Unije zbog bolesti COVID-19, „Ujedinjeni na daljinu” (engl. United in Distance) o pričama o solidarnosti diljem svijeta u doba krize, „EU u akciji” (engl. EU in Action) o neposrednom radu Unije kao pružatelja sigurnosti te kampanja „Budi val” (engl. BeTheWave) koja se bavi pitanjima klimatskih promjena; ističe da su kanali ESVD-a također doprinijeli povećanju vidljivosti inicijative „Tim Europa” diljem svijeta; naglašava da su društvene mreže ESVD-a jedan od svjetskih predvodnika među diplomatskim službama s više od 700 000 pratitelja i da bilježe očit porast u pogledu interakcije s publikom, dok je njegova internetska stranica 2020. otvorena 21 milijun puta, a pregledalo ju je 13 milijuna jedinstvenih korisnika;
21.

prima na znanje da su opći uvjeti rada na daljinu Agencije doveli do smanjenja ukupnih emisija CO2 u sjedištu Agencije od 67 %; primjećuje, međutim, da je to smanjenje poništeno potrebom da odobalno ophodno plovilo Agencije „Lundy Sentinel” koristi luku Vigo kao dolaznu i odlaznu luku za svoje misije u sjevernom i zapadnom Atlantiku; primjećuje da je ta praksa u konačnici dovela do povećanja potrošnje goriva od 25 % i povećanja emisija CO2 za 28 % u odnosu na 2019.;
D

budući da maksimalni financijski doprinos Unije Zajedničkom poduzeću na temelju Uredbe (EU) 2018/1488, uključujući odobrena sredstva EFTA-e, iznosi 486 000 000 EUR, što uključuje najviše 386 000 000 EUR iz programa Obzor 2020., uključujući najmanje 10 000 000 EUR za administrativne troškove i najviše 100 000 000 EUR iz Instrumenta za povezivanje Europe; budući da države sudionice trebaju doprinijeti administrativnim troškovima Zajedničkog poduzeća u iznosu od najmanje 10 000 000 EUR i dodatno doprinijeti operativnim troškovima Zajedničkog poduzeća i to razmjerno financijskom doprinosu Unije (486 000 000 EUR); budući da je predviđen doprinos država sudionica operativnim troškovima Zajedničkog poduzeća u iznosu od najmanje 476 000 000 EUR; budući da privatni članovi trebaju dati doprinose ili organizirati da njihovi sastavni i povezani subjekti daju doprinose Zajedničkom poduzeću u iznosu od najmanje 422 000 000 EUR, uključujući 2 000 000 EUR za administrativne troškove; budući da se u okviru višegodišnjeg financijskog okvira za razdoblje od 2014. do 2020. doprinos Unije administrativnim troškovima treba unaprijed opteretiti za podmirenje općih troškova samo do 2023.; budući da države sudionice i privatni članovi od 2024. u potpunosti podmiruju administrativne troškove Zajedničkog poduzeća;
D

budući da su članovi Zajedničkog poduzeća FCH2 Unija, koju predstavlja Komisija, New Energy World Industry Grouping AISBL („industrijska grupacija”), preimenovana 2016. u Hydrogen Europe, i New European Research Grouping on Fuel Cells and Hydrogen AISBL („istraživačka grupacija”), preimenovana 2018. u Hydrogen Europe Research;
22.

napominje da je Zajedničko poduzeće uspostavilo pouzdane postupke ex ante kontrole koji se temelje na pregledima financijske i operativne dokumentacije; također napominje da je 2020. Zajedničko poduzeće uvelo okvir unutarnje kontrole Komisije koji se temelji na 17 načela unutarnje kontrole, te da je za godišnju samoprocjenu i praćenje učinkovitosti kontrolnih aktivnosti propisanih okvirom unutarnje kontrole Zajedničko poduzeće izradilo odgovarajuće pokazatelje za sva načela unutarnje kontrole i povezane karakteristike; nadalje, napominje da su sva načela novog modela kontrole ugrađena u organizacijsku strukturu Zajedničkog poduzeća te da se oslanjaju na kombinaciju ex ante i ex post kontrola, podjelu dužnosti, dokumentirane postupke i procedure, kontrolu odstupanja i poticanje moralnog ponašanja;
25.

primjećuje da je Odlukom br. 7/2018 Upravnog odbora o donošenju pravila o sprečavanju sukoba interesa i postupanju u takvim slučajevima, koja se primjenjuje na tijela Zajedničkog poduzeća, propisano da se na mrežnom mjestu Zajedničkog poduzeća objavljuju ažurirani životopisi i izjave o nepostojanju sukoba interesa članova Upravnog odbora; na temelju izvješća Revizorskog suda konstatira da, s obzirom na to da je tek nekoliko članova Upravnog odbora propisno dostavilo tražene informacije, do kraja 2020. nije bilo moguće objaviti nijednu izjavu o nepostojanju sukoba interesa te je objavljena tek polovica životopisa; na temelju odgovora Zajedničkog poduzeća prima na znanje da je Zajedničko poduzeće nekoliko puta podsjetilo članove Upravnog odbora da podnesu izjave o nepostojanju sukoba interesa koje nedostaju, da je u lipnju 2021. i dalje nedostajalo 28 % životopisa i izjava o nepostojanju sukoba interesa (12 od 43 trenutačno aktivnih predstavnika) te da je članovima Upravnog odbora predstavljeno izvješće o statusu te im je objašnjeno da se za svakog člana koji nije ispunio zahtjeve u pogledu izjave o nepostojanju sukoba interesa i životopisa smatra da se de facto nalazi u situaciji sukoba interesa, što vodi do isključenja iz postupka donošenja odluka Upravnog odbora; poziva Zajedničko poduzeće da tijelo nadležno za davanje razrješnice obavještava o razvoju događaja u tom pogledu;